**Օլգա Բելլ** (ծննդյամբ **Օլգա Բալաշովա,** հոկտեմբերի 3, 1983(1983-10-03), Մոսկվա, ԽՍՀՄ), ամերիկացի երաժիշտ (դաշնակահար), կոմպոզիտոր և երգերի հեղինակ։ *Dirty Projectors* խմբի նախկին անդամ։

Կենսագրություն
--------------

Ծնվել է Մոսկվայում։ Յոթ տարեկանում մոր հետ միասին գաղթել է Անքորիջ, Ալյասկա։

Ալյասկայում դաշնամուր նվագել է սովորել ռուս դաշնակահար Սվետլանա Վելիչնոյի մոտ։ 2005 թվականին ավարտել է Նոր Անգլիայի կոնսերվատորիան (Բոստոն), որից հետո մեկնել է Նյու Յորք և սկսել է իր ուժերը փորձել հանրամատչելի երաժշտությունում (այդ թվում էլեկտրոնային)։ Միաժամանակ հինգ տարվա ընթացքում գումար է աշխատել դաշնամուրի դասեր տալով և նվագակցելով թատրոնում։

2007 թվականին իր հավաքած խումբը թողարկել է *Bell* ալբոմը։ 2011 թվականին Գուննար Օլսենի (անգլ.՝ Gunnar Olsen) և Ջեյսոն Նեյզերի (անգլ.՝ Jason Nazary) հետ թողարկել է *Diamonite* էլեկտրո֊փոփ ալբոմը։ Ոչ երկար ժամանակ *Chairlift* փոփ֊ռոք խմբի անդամ է եղել, հետո մտել է *Dirty Projectors*֊ի կազմի մեջ՝ որպես ստեղնահար և վոկալիստ։ Նաև համագործակցել է մուլտիինստրումետալիստ Թոմ Վեկի հետ (***Nothankyou*** դուետ)։

2014 թվականին թողարկել է *Կրայ* էթնո ալբոմը, ըստ Օլգայի խոսքի, «իրապես ակադեմիական ստեղծագործություն՝ 12 հոգանոց անսամբլի համար (չնայած նրանց մեջ կային և՛ թմբկահար, և՛ բասիստ, և՛ կիթառահար)»։ Ալբոմի յուրաքանչյուր ստեղծագործություն նվիրված է այդ ժամանակ գոյություն ունեցող Ռուսաստանի Դաշնության մի մասին։ Ստեծագործության ստեղծմանը նախորդել է լուրջ նախապատրաստական աշխատանքներ. «Ես կարդացել եմ բոլորը, որը կարողացել եմ, իմ մայրը, ով դեռ Մոսկվայում ունեցել է իր ռադիոհաղորդումը երաժշտության վերաբերյալ, պատմել է ինձ կազակների մասին, իրենց երգեցողության մասին, գումարած իր ընկերներից մեկը ուղարել է ինձ ամբողջ դաշտային գրառումների թղթապանակը։ Եվ այդպես շարունակ ես փնտրել եմ բոլորը, ներառյալ մինչև բնության ինչ-որ ձայներ. հւշում եմ Ծովամերձ երկրի մասին մի տեսանյութ էի դիտում, որը ձայնագրել է գրանցիչը, թե ինչպես էին անտառում վազում վագրերը։ Իսկ մյուսը պարզապես մի ծովափնյա փոքրիկ թռչունի երգ է ձայնագրել, և ես ներդրել եմ իր մասը երգի մեջ, այն հնչում էր գրեթե ինչպես կիթառ»։ Մի քանի ստեղծագործությունների տեքստեր ինքնին ներկայացնում են ֆոլկլորային ստեղծագործություն, մնացածը՝ հեղինկային (նրանց վրա աշխատելիս Օլգային օգնել է մայրը՝ Մարինան)։

Ալբոմը քննադատների կողմից դրական կարծիքի է արժանացել՝ մասնավորապես «Վոլնա»-յի գրախոսի կողմից, ով նշում է ալբոմի ոճաբանական էկլեկտիկականությունը («հիշում է ոչ միայն Բելդին, երևում է, որ Օլգա Բելլին շատ է օգնել *Dirty Projectors*֊ի և *Chairlift֊*ի հետ աշխատանքի փորձը, սակայն այստեղ երևում է *IDM*֊ի հանդեպ սերը, և մինիմալիստ կոմպոզիտորները»), եզրակացրել է, որ «բավականին հեգնական կերպով է ստացվել այս տարվա լավագույն ռուսալեզու սկավառակներից մեկը»

2016 թվականին թողարկել է երրորդ ստուդիական ալբոմը՝ *Tempo* ալբոմը, վերադառնալով էլեկտրոնային երաժշտությանը։ «Երրորդ մենակատար սկավառակում Բելլը գնում է գլիտչ և տեխնո, ցանկացած այլ դեպքում նման փոփոխությունները տարակուսանք կառաջացնեն, բայց *Tempo*֊ի էմոցիաները Օլգան հրաշալի պատմել է ալբոմի շապիկի միջոցով, որի վրա դերասանուհին դավադրությամբ ժպտում է և դրանով վարպետորեն բուռն ոգևորությամբ սպանում է։

Ծանոթագրություններ
------------------

1. 1 2  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
2. ↑  Dinitz, Ken (1999 թ․ նոյեմբերի 15). «PIANIST TAKES CIVIC ORCHESTRA TO NEW HEIGHTS». *Alaska Dispatch News*. Վերցված է 2015 թ․ սեպտեմբերի 3-ին.
3. 1 2  «Vampire Weekend Close Out Pitchfork Festival With New Material // Joe Pinsker, Rolling Stone». Արխիվացված է օրիգինալից 2018 թ․ մայիսի 20-ին. Վերցված է 2020 թ․ հոկտեմբերի 26-ին.
4. 1 2 3  «Россия — это про тяжесть бытия»: Ольга Белл о двойной творческой идентичности // А. Горбачёв, Афиша Волна
5. ↑  «The Muse of Ice: Olga Bell». *Paganwood*. 2014 թ․ ապրիլի 24. Արխիվացված է օրիգինալից 2018 թ․ փետրվարի 22-ին. Վերցված է 2015 թ․ օգոստոսի 27-ին.
6. ↑  Bell Diamonite // Frank Mojica, Consequence of Sound
7. ↑  Anderson, Stacey (2014 թ․ ապրիլի 30). «Breaking From Her Norm to Connect With Her Tradition». *The New York Times*. Վերցված է 2015 թ․ օգոստոսի 27-ին.
8. ↑  Ольга Белл «В русской музыке всегда присутствует подтекст неизбывной тоски» // Д. Курикин, Звуки.ру
9. ↑  Olga Bell, Krai, review: 'fresh and challenging' // Brown, Helen, The Telegraph
10. ↑  Olga Bell — Край (Krai) // Jayson Greene, Pitchfork
11. ↑  Olga Bell «Krai» // Афиша Волна, 2 мая 2014
12. ↑  Williams, Hannah (2016 թ․ հունիսի 14). «Review: Olga Bell». *The Quietus*. Վերցված է 2016 թ․ հուլիսի 16-ին.
13. ↑  Olga Bell Tempo // Katie Beswick, Loud and Quiet, Issue 76
14. ↑  Обратный отсчет #227: альбомы недели // В. Панферов, Звуки.ру

Արտաքին հղումներ
----------------

* Официальный сайт
* Канал на YouTube
* Olga Bell BELL (Music Fashion Magazine, 2009)
* Olga Bell (The Great Discontent, 2012)
* «Reckoning with my Russianness»: Olga Bell on Origin/Outcome Archived 2017-04-27 at the Wayback Machine. (Walker Art Center, 2014)
* Nika Danilova (Zola Jesus) Talks Olga Bell’s Krai (The Talk House, 2014)
* Беседа с Александром Каном в лондонской студии Би-би-си

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · MySpace · Թվիթթեր |
|  |
| Ֆոտո, վիդեո և աուդիո | Բենդքեմփ · SoundCloud · Vimeo |
|  |
| Թեմատիկ կայքեր | Allmusic · Discogs · MusicBrainz · Rate Your Music |
|  |
| Չափորոշչային վերահսկողություն | BNF: 16934686b · GND: 1104197367 · VIAF: 313249845 · WorldCat VIAF: 313249845 |

 |